kardosdrur/scandi-wiki huggingface dataset:
Medieansvarsloven

Medieansvarsloven er en dansk lov,  fra 1991 med ændringer, senest  fra 2000, der fastslår, hvem der i medierne har det strafferetlige og erstatningsretlige ansvar for indholdet af mediet (kapitel 3 og 4).

Kapitel 5 omhandler presseetik;  Bekendtgørelsen af loven fastslår i § 34 at 
Massemediernes indhold og handlemåde skal være i overensstemmelse med god presseskik;
Og i stk 2, at  Klager over overtrædelse af stk. 1 kan rettes til det pågældende massemedie selv eller direkte til Pressenævnet. 

Loven fastsætter  i kapitel 6  §36 regler om genmæle: Anmodning om genmæle i massemedierne over for oplysninger af faktisk karakter, som er egnet til at påføre nogen økonomisk eller anden skade af betydning, og som er blevet bragt i et massemedie, skal tages til følge.

Kapitel 7 fastlægger reglerne omkring pressenævnet, og kapitel 7 der omhandler straffebestemmelser lægger en straframme for overtrædelser på med bøde eller fængsel indtil 4 måneder.

Eksterne kilder og henvisninger
Bekendtgørelse af medieansvarsloven(retsinformation.dk)
 Vejledning om god presseskik(Pressenævnet)
Jura
Massemedier
Journalistik
Benjamin Hall, 1. baron Llanover

Benjamin Hall, 1. baron Llanover (født 8. november 1802, død 27. april 1867) var en britisk vej- og vand-ingeniør og politiker.

Som søn af industrimanden Benjamin Hall blev den yngre Benjamin Hall parlamentsmedlem for Monmouth 1832-1837. Han blev baronet 1838 og udpeget til Commissioner for Works 1855. Det var som indehaver af denne position, at han 1856 lod klokken Big Ben, som fik navn efter ham, støbe.

Gennem sin hustru Lady Llanover arvede Hall godset Llanover i Monmouthshire. Han blev 1859 udnævnt til Baron Llanover. Titlen døde dog med ham.

Eksterne links 
 Historien om Big Ben

Medlemmer af Underhuset
Ingeniører fra Storbritannien
Baroner fra Det Forenede Kongerige
Godsejere fra England
Briter i 1800-tallet
Baronetter fra Det Forenede Kongerige
Strandfaraskip Landsins

Strandfaraskip Landsins er det offentlige transportselskab på Færøerne med hovedkvarter i Tvøroyri på Suðuroy, hvor færgen Smyril sejler fra færgehavnen Krambatangi til Tórshavn. 

Transportselskabets aktiviteter er inddelt i afdelingerne «Oyggjaleiðir» og «Bygdaleiðir», som trafikeres med henholdsvis færger og busser. Tidligere havde selskabet helikoptertrafikken, men denne er overtaget af Atlantic Airways. I løbet af de sidste år er flere undersøiske tunneler blevet åbnet, og det har ført til at flere af færgeforbindelserne blev nedlagt. 

Strandfaraskip Landsins har syv færger som besejler færgeruterne:
 M/F Smyril - Suðuroy-Tórshavn
 M/F Teistin -  Streymoy–Sandoy-Hestur
 M/F Ternan - Tórshavn–Nólsoy
 M/F Sam - Klaksvík– Kalsoy
 M/S Ritan - Viðoy–Svínoy–Fugloy
 M/S Sildberin - Sandoy–Skúvoy
 M/B Súlan - Sørvágur-Mykines

Færgen Dúgvan, der sejlede mellem Leirvík og Klaksvík blev solgt efter at Nordøtunnelen mellem Eysturoy og Borðoy åbnede. M/S Ritan begyndte at sejle til Fugloy og Svínoy om sommeren i 2010, før det sejlede Ritan mellem Tórshavn og Nólsoy fra 1971 til 2010. Postbåden Másin, som sejlede mellem Viðoy, Svínoy og Fugloy er blevet solgt.

Buslinjer 
 linje 100: Tórshavn – Kollafjørður – Kvívík – Vestmanna
 linje 101: Tórshavn – Gamlarætt
 linje 200: Oyrarbakki – Eiði
 linje 201: Oyrarbakki – Funningsfjørður – Funningur – Gjógv
 linje 202: Oyrarbakki – Tjørnuvík
 linje 300: Tórshavn – Kollafjørður – Sandavágur – Miðvágur – Vágar Lufthavn – Sørvágur – Bøur
 linje 400: Tórshavn – Kollafjørður – Oyrarbakki – Skálabotnur – Søldarfjørður – Gøtudalur – Leirvík – Klaksvík
 linje 410: Klaksvík – Leirvík – Gøtudalur – Kambsdalur – Fuglafjørður
 linje 440: Skálabotnur – Søldarfjørður – Runavík – Toftir
 linje 442: Runavík – Rituvík – Æðuvík
 linje 480: Skálabotnur – Skáli – Strendur
 linje 481: Skálabotnur – Oyndarfjørður
 linje 482: Strendur – Selatrað
 linje 500: Klaksvík – Árnafjørður – Hvannasund – Viðareiði
 linje 504: Klaksvík – Haraldssund – Kunoy
 linje 506: Syðradalur – Húsar – Mikladalur – Trøllanes
 linje 600: Skopun – Sandur – Skálavík
 linje 601: Sandur – Húsavík – Dalur
 linje 700: Tvøroyri – Øravík – Hov – Porkeri – Vágur – Lopra – Sumba
 linje 701: Sandvík – Hvalba – Tvøroyri – Øravík – Fámjin

Se også 
SSL-sagen om underskud i 2013

Eksterne henvisninger 

 Strandfaraskip Landsins

Transport på Færøerne
Offentligt ejede virksomheder fra Færøerne
Rederier fra Færøerne
Morten Stræde

Morten Stræde (født 19. april 1956 i Viborg) er en dansk billedhugger.

Liv og karriere 
Stræde afsluttede i 1987 sin uddannelse på Det Kongelige Danske Kunstakademi hos Sven Dalsgaard og professor Hein Heinsen. Han var 1994-2003 professor og afdelingsleder på Kunstakademiet i København.

I 1980'erne opnåede Stræde sit gennembrud i en generation, der blev betegnet som "De unge vilde" og "Den Nye Skulptur". Han er samtidig med en gruppering af postmoderne billedhuggere, der tæller Elisabeth Toubro, Henrik B. Andersen, Øivind Nygård og Søren Jensen.

Han arbejder med udgangspunkt i den store skulpturelle arv. Han ser billedkunsten som en særlig erkendelsesform, der er bundet til det fysiske; mødet mellem værkets og beskuerens krop. I sine mange udsmykningsopgaver tager han altid udgangspunkt i det konkrete rum og dets specielle karakter og historie. Den kropslige dimension er med årene blevet mere afgørende. Det ses bl.a. i udstillingen "Homecity" på Arken i 2006 og "Byen og Verden" på Kunsthal Brænderigården i 2010.

En række af skulpturerne har fundet plads i det offentlige rum. Både med traditionelt opstillede kunstværker og i samarbejder med arkitekter og ingeniører. Blandt de selvstændige skulpturer er "Megaron/A Field" på Assistens Kirkegård, "Bymuren" ved Åboulevarden i København, "Site as border" i Hammer Bakker, "Shadowline" ved Varde Kaserne, "Helix" og andre skulpturer i Vejle. Samarbejde tmed arkitekter og ingeniører har omfattet opgaver med byplanlægning, organisering af lokale byrum, design af funktionelle elementer til byrummet og opstilling af stedspecifikke kunstværker i byrummet. Et fremtrædende værk er granit- og bronzeskulpturen "Dobbeltlegeme" opstillet ved Schæffergården i Gentofte, ejet af Fondet for Dansk-Norsk Samarbejde.

Strædes udstillingspraksis omfatter udstillinger af skulpturer og arbejder på papir på gallerier og museer Danmark og i udlandet.

Hædersbevisninger (uddrag) 

 1990 Statens Kunstfonds treårige arbejdslegat
 1999 Premio Internazionale di Scultura, Fondazione Nivola, Rom
 2000 Eckersberg Medaillen
 2005 Statens Kunstfonds hædersydelse
 2006 Carl Nielsen og Anne Marie Carl-Nielsens Legat
 2010 Thorvaldsen Medaillen

Bibliografi (uddrag) 
 Skulpturer og tekster 1985-90, København 1990
 Projekter 1991 – 1996, Basilisk forlag 1996
 family MATTER, Herning Kunstmuseum 1998
 Pladsen og Monumentet set i Farten, Det Kongelige Danske Kunstakademi og Center for Urbanitet and Æstetik, Københavns Universitet 1998
 “TXTs”, Kunstakademiet 2001
 Byens Havn, forslag til udvikling af Sønderborg havn, Statens Kunstfond 2004
 Homecity, CD ROM katalog, Arken Museum for Moderne Kunst 2006
 HOMECITY, Printed matter, egen udgivelse 100 nummererede ex. 2006
 Arbejder/Works 1997 – 2003, København 2004
 PRAXIS 2004 – 2008, Forlaget Bogværket 2009

Eksterne henvisninger 
 Personlig hjemmeside
 

Billedhuggere fra Danmark
Modtagere af Thorvaldsen Medaillen
Modtagere af Eckersberg Medaillen
Personer fra Viborg
Personer i Kraks Blå Bog
Medlemmer af Det Kongelige Akademi for de Skønne Kunster
Danskere i 1900-tallet
Danskere i 2000-tallet
Kunstnere på finansloven
Modtagere af Ole Haslunds Kunstnerfonds legat
Natura 2000-område nr. 22 Kielstrup Sø

Natura 2000-område nr. 22 Kielstrup Sø er en brakvandet stærkt næringspåvirket sø på 40 ha. Den kan betegnes som en kystlagune ved nordsiden af Mariager Fjord, som den adskilles fra med en sluse. Kielstrup Sø gennemstrømmes af en klar kildebæk, Karls Møllebæk. og omgives af moser, kildevæld, hedebakker, overdrev, strandenge, krat og skove. Naturplanområdet har et areal på 509 hektar, og består af EU-habitatområdeet H22, der omfatter skovene og bakkerne omkring søen og skrænterne langs fjorden, et par km mod vest, mod Hobro. 171 ha er omfattet af naturbeskyttelseslovens § 3. Der er 42 ha løvskov og 148 ha nåleskov. 410 hektar omkring Kielstrup Sø blev i 1966 fredet for at beskytte og bevare det markante landskab.

Der er en enkelt forekomst af bilag IV-arten Gul stenbræk i områdets sumpkilder, og stor vandsalamander er også på udpegningsgrundlaget. Ved ved søbredden findes en skarvkoloni.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner, som skal sikre
gennemførelsen af planen. Planen videreføres og videreudvikles i anden planperiode 2016-21.

Natura 2000-området ligger i Mariagerfjord Kommune, og naturplanen er koordineret med vandplanen 1.3 Mariager Fjord.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen
 Naturplanen 2016-2021
 Basisanalyse 2016-2021
 Basisanalysen

Natura 2000-planer
Lokaliteter i Mariagerfjord Kommune
EU-habitatområder i Danmark
Trillingerne fra Belleville

Trillingerne fra Belleville er en fransk tegnefilm fra 2003.

Handling 
Champion er en lidt småfed knægt med interesse for absolut ingenting. Hans liv forandres dog, da han af sin bedstemor får en cykel og bliver klar til at deltage i Tour de France. Han bortføres af den franske mafia og så må den bedagede syngegruppe "Trillingerne fra Belleville" og bedstemor tage affære.

Priser 
Filmen fik i 2004 prisen César for bedste musik skrevet til en film.

Referencer

Eksterne henvisninger 
 

Film instrueret af Sylvain Chomet
Tegnefilm fra Frankrig
Franske film fra 2003
Film fra Belgien
Canadiske film fra 2003
César for bedste musik skrevet til en film

Dette er en liste over vindere af Césarprisen - for bedste musik skrevet til en film er blevet uddelt hvert år siden 1976. Prisen uddeles til den komponist, der har skrevet den bedste musik til en af årets franske film.

Priser

Kilder
Bush Lady

Bush Lady er et album fra 1977 af den svenske sangerinde Monica Törnell.

Det var Törnells andet engelsksprogede album og blev indspillet i Rockfield Studios, nær Monmouth, Wales, fra den 20. februar til den 6. marts 1977. Producent og arrangør var den amerikanske trompetist Stephen Franckevich, tekniker Ted Sharp. Albummet har nummeret Mercury 6363 011. 

Samme år udgav Törnell singlen "Katastrofen/Snowcold Day" (Mercury 6062 037). "Katastrofen" er samme sang som 1:7 på albummet, men med svensk tekst af Törnell selv.

Numre

Side 1 
 "Into the Mystic" (Van Morrison)
 "Boys and Girls Together" (Jim Peterik, på coveret angives dog "Chase", det band, med Bill Chase i spidsen, som oprindeligt fremførte sangen)
 "Drop Dead" (Monica Törnell)
 "Bush Lady" (Stephen Franckevich)
 "Rock'n Roll Widow" (Tom Snow)
 "Outer Interlude" (Stephen Franckevich)
 "Catastrophie" (musik: Monica Törnell, tekst: Stephen Franckevich)

Side 2 
 "Ain't No Disco" (musik: Ulf Wakenius – Stephen Franckevich, tekst: Stephen Franckevich)
 "Snowcold Day" (musik: Stephen Franckevich, tekst: Anthony Bannon)
 "Ego" (musik: Lars Hallberg – Monica Törnell, tekst: Monica Törnell)
 "Say Yes" (Stephen Franckevich)
 "Necessarily Not" (musik: Monica Törnell – Stephen Franckevich, tekst: Monica Törnell)

Medvirkende musikere 
 Lars Ekholm, akustisk og elguitar
 Stephen Franckevich, sang, percussion, håndklapning, trompeter, flygelhorn
 Leif Fredriksson, trommer, percussion, baggrundssang, håndklapning
 Carl Axel Hall, keyboards, percussion
 Lars Hallberg, elbas (1:3 og 1:7)
 David Winter, elbas (ikke 1:3 og 1:7)

Kilder 
 Svensk mediedatabas: Bush Lady
 Svensk mediedatabas: Katastrofen

Album fra 1977
Del af en ring

Del af en ring er navnet på Gnags' andet studiealbum, udgivet i 1975. Det er Gnags' første udgivelse på eget pladeselskab, Genlyd Grammofon, samt den første Gnags-plade med Per Chr. Frost.

Det første album, På vej (1973), blev indspillet i Rosenberg-studiet i København og udsendt af selskabet Magnet, som var ledet af Johnny Reimar og hørte under Philips. Del af en ring blev indspillet i 1974, igen i Rosenberg-studiet med Freddy Hansson som tekniker, dog var to af sangene, "Det er så svært at forstå" og "Det er sommer nu", indspillet i et andet studie, Quali Sound. Denne gang var Magnet ikke interesserede i at udgive pladen. Gnags endte derfor med i stedet at etablere deres eget pladeselskab, Genlyd Grammofon, på hvilket Del af en ring blev den første udgivelse i 1975.

Musikalsk kan pladen karakteriseres som mere enkel og rocket end debutalbummet På vej. Ifølge Peter Deleuran og Jan Knus er arrangementerne desuden mere straighte, selvom trommerne betegnes som tilbagetrukne. Om teksterne skriver Deleuran og Knus samme sted, at de "fremstår mindre patetiske" end på debuten, men at de stadig dannes "fra kæmpehøjens top klædt i abstraktioner og store ord".

Numre

Side 1 
 "Kom/sammen/sang" (3:36)
 "Helt uden ord" (2:00)
 "Det er så svært at forstå" (5:00)
 "Tiderne skifter" (4:00)
 "Det er sommer nu" (5:38)

Side 2 
 "Sid ned vær med" (3:38)
 "Se søster se" (4:19)
 "Den røde tråd" (4:34)
 "Alt for meget / alt for tit" (3:58)
 "Som et sidste farvel" (3:58)

Noter

Litteratur 
 Deleuran, Peter & Jan Knus (1985): Gnags – Kan i høre noget. Aarhus: Forlaget Modtryk
 Søholm, Dorte (2011): "Da Gnags skrev rockhistorie i Feedback Studiet" . Dengamleby.dk (07-03-2012)

Eksterne henvisninger 
 Discogs – Gnags – Del af en ring (03-03-2012)
 Del af en ring på Gnags.dk (inkl. tekster)  (18-03-2012)

Album fra 1975
Gnags-album
Forbryderhæren

Forbryderhæren er en fransk film fra 2009, der er instrueret af Robert Guédiguian. I Frankrig var der 404.094 mennesker der så filmen.

Handling 

Filmen beskriver den gryende kommunistiske modstandsbevægelse i Paris i begyndelsen af 2. verdenskrig. Begivenhederne begynder at tage fart ved sammenbruddet af Molotov-Ribbentrop-pagten og Nazi-Tysklands efterfølgende invasion af Sovjetunionen i juni 1941.

Handlingen bygger på virkelige begivenheder og fortæller historien om armeneren Missak Manouchian (Simon Abkarian) og hans gruppes merritter som modstandsgruppe. Filmen maler et grumt billede af en blandet flok amatører, der pludselig af forskellige årsager begynder at yde modstand mod den tyske besættelsesmagt.

Medvirkende 
 Simon Abkarian – Missak Manouchian
 Virginie Ledoyen – Mélinée Manouchian
 Robinson Stévenin – Marcel Rayman
 Grégoire Leprince-Ringuet – Thomas Elek
 Lola Naymark – Monique
 Jean-Pierre Darroussin – politiinspektør Pujol
 Ariane Ascaride – Mme Elek
 Adrien Jolivet – Henri Krasucki

Steder 
Filmen foregår for en stor dels vedkommende i Paris' 11. arrondissement specifikt i gaden Rue des Immeubles-Industriels, hvor en del af hovedpersonerne bor.

Eksterne henvisninger

Referencer 

Franske film fra 2009
Film instrueret af Robert Guédiguian
Film om 2. verdenskrig
Liberdade

Liberdade er et berømt distrikt São Paulo, Brasilien. Det er det største japanske samfund udenfor Japan.

São Paulo
Bydele i Brasilien
Selskabet for Skole- og Uddannelseshistorie

Selskabet for Skole- og Uddannelseshistorie, tidligere Selskabet for Dansk Skolehistorie, også kaldet Uddannelseshistorisk selskab, er et dansk selskab, der blev grundlagt i 1966 af bl.a. professor Roar Skovmand (1908-1987). Fra 1967 har selskabet udgivet en årbog, der først hed Årbog for dansk skolehistorie, indtil den i 1984 skiftede navn til Uddannelseshistorie.

Formænd 
 1966-1971 Robert Hellner, overbibliotekar ved Statens pædagogiske Studiesamling, formand for lovudvalg 1966
 1971-1976 Jens Ingemann Petersen, amtsskolekonsulent
 1976-2000  Vagn Skovgaard-Petersen, professor på Danmarks Lærerhøjskole, dr.pæd. 
 2001-2003   Søren Ehlers, lektor, dr.pæd.
 2004-2013 Keld Grinder-Hansen, ph.d., leder af Dansk Skolemuseum, senere bl.a. skolechef i Dragør
 2013-2015 Jesper Eckhardt Larsen
 2015-2018 Else Hansen, ph.d., arkivar og seniorforsker ved Rigsarkivet
 2018- Jesper Eckhardt Larsen, cand.mag., ph.d.

Kilder

Eksterne links 
 uddannelseshistorie.dk – selskabets hjemmeside

Videnskabelige og historiske institutioner
Etableret i 1966
Mafijah

Mafijah er et dansk reggae-band fra Aarhus dannet i 2004. Mafijahs forsanger er Chistopher Mclaughlin der også er frontmand i BliGlad, men modsat BliGlad er Mafijah engelsksproget. Medlemmerne i Mafijah har generelt spillet med en række andre århusianske reggaegrupper blandt andet Blunt. Igennem årene har Mafijah udgivet en række cd'er.

Medlemmer 
 Chistopher Mclaughlin
 Daniel Malling Zederkoff
 Kristian Koldbro
 Nicolai Absalon
 Martin Robert Madsen

Tidligere medlemmer 
 Viggo Jørgensen

Musikgrupper fra Danmark
Reggae
Musikgrupper fra 2004
Arkivforeningen

Arkivforeningen, indtil 1974 Arkivarforeningen, er en dansk forening, der blev grundlagt i 1917 som en interesseorganisation for videnskabeligt uddannede medarbejdere ved stats- og landsarkiverne. I dag er foreningen åben for alle interesserede, og den afholder foredrag og debatmøder.

Eksterne links 
 arkivforeningen.dk – foreningens hjemmeside

Videnskabelige og historiske institutioner
Etableret i 1917
Foreninger fra Danmark
Moneyball

Moneyball er en amerikansk biografisk sportsdramafilm instrueret af Bennett Miller og distribueret af Columbia Pictures. Filmen er baseret på Michael Lewis' roman af samme navn, der handler om baseballholdet Oakland Athletics' sæson i 2002, og deres sportsdirektør, Billy Beanes, forsøg på at danne et konkurrencedygtigt hold. Columbia Pictures købte rettighederne til Lewis' bog i 2004. Efter nogle års produktion, blev filmen vist ved Toronto Film Festival i 2011, og fik premiere i USA 23. september. Filmen var nomineret til 6 Oscars ved Oscaruddelingen 2012.

Produktion 
Stan Chervin udarbejdede de første uddrag til manuskriptet efter Columbia Pictures købte rettighederne til Lewis' bog i 2004. Da Brad Pitt begyndte at deltage i projektet i 2007, trak Chervin sig. Steve Zaillian blev hyret til at skrive det andet manuskript, og David Frankel blev ansat som instruktør. Frankel blev efterfølgende udskiftet med Steven Soderbergh.

19. juni 2009, få dage før indspilningen skulle begynde, udsatte Sony filmen. Zaillian og Soderberghs planer for filmen, indeholdt elementer der blev regnet for utraditionelle for sportsfilm, som for eksempel interviews med virkelige spillere. Soderbergh blev sagt op, og blev erstattet med Bennett Miller. Aaron Sorkin blev ansat til at skrive et tredje version af manuskriptet.

Indspilningen begyndte i juli 2010. Indspilningen fandt steder flere steder inklusiv Fenway Park, Oakland-Alameda Coliseum, Dodger Stadium og Blair Field. Studieoptagelserne blev foretaget i Sony's Culver City studios.

Medvirkende 
 Brad Pitt som Billy Beane
 Jonah Hill som Peter Brand
 Robin Wright som Sharon
 Philip Seymour Hoffman som Art Howe
 Chris Pratt som Scott Hatteberg
 Kathryn Morris som Tara Beane
 Glenn Morshower som Hopkins
 Tammy Blanchard som Elizabeth Hatteberg
 Stephen Bishop som David Justice
 Kerris Dorsey som Casey Beane

Modtagelse 
Moneyball fik næsten kun positive anmeldelser. Robbie Collin fra The Daily Telegraph gav filmen 4 ud af fem stjerner, og sagde om filmen at "den ikke er i overenstemmelse med de fine Drama- og ... sportsfilmsskabeloner, men den er en gennemført, omfavnenede intelligent film, der scorer point på alle fronter.".. Lisa Brygger gav filmen 5 ud af 6 stjerner i MetroXpress, og sagde at "Moneyball lyder smart og frækt, men det er et sobert drama bygget adstadigt op og med elegant fornemmelse for timing." Filmland på P1 gav filmen 4 ud af 6 stjerner, og sagde at "Moneyball ender som et begavet og effektivt drama. Selvom 'Moneyball' i bund og grund er et stykke virkelighed, der kæmper alt for hårdt for at overgå fantasien."

Referencer

Eksterne Henvisninger 
 

Dramafilm fra USA
Amerikanske film fra 2011
Landkreis Wolfenbüttel

Landkreis Wolfenbüttel er en Landkreis i den sydøstlige del af den tyske delstat Niedersachsen. Landkreisen er delt i to dele, administrationsby er Wolfenbüttel.

Den sydlige del af området er en del af Harvorlandet. Landkreisen grænser mod nord til Braunschweig, mod øst til Landkreis Helmstedt, mod vest til Salzgitter og mod syd til Landkreis Goslar og Landkreis Harz i delstaten Sachsen-Anhalt.

Byer og kommuner 
Landkreisen havde  indbyggere pr.

Eksterne kilder/henvisninger 

 Officielt websted for Landkreis Wolfenbüttel

Wolfenbyttel, Landkreis
Forhugning

Forhugning er et begreb indenfor feltbefæstning som anvendes om grene fra træer, som er placeret i en række med de spidsede toppe rettet udad mod fjenden. Træerne er i reglen flettet eller bundet sammen med en wire. Forhugning bruges alene eller sammen med pigtråd eller andre forhindringer.  

Forhugning er sprogligt i familie med forhug, som er den kile man ved træfældning indledningsvis hugger i den retning som træet skal falde. 

På engelsk og fransk kaldes forhugning for Abatis, abattis, eller abbattis ("abattre un arbre" betyder på fransk "at fælde et træ", og på en uordentlig måde). 

Der er beviser på at forhugning blev brugt allerede af romerne og så sent som i den amerikanske borgerkrig. Forhugning bruges sjældent nu om stunder, efter at det stort set er blevet erstattet af pigtrådsforhindringer. Det kan dog bruges som en erstatning eller et supplement, hvis pigtråd er en mangelvare. En kæmpemæssig forhugning, hvor man anvender hele træer i stedet for grene kan bruges som improviseret kampvognsspærring. 

En klassisk brug af forhugning blev set under slaget ved Chateauguay den 26. oktober 1813, da omkring 300 canadiere under ledelse af Charles-Michel de Salaberry besejrede et amerikansk korps på omkring 2.300 mand.  

En alvorlig svaghed ved forhugning, sammenlignet med pigtråd, er at den kan ødelægges ved hjælp af ild. 
Hvis den er bundet sammen med reb i stedet for wire kan rebene hurtigt ødelægges af ild, hvorefter en forhugning hurtigt kan fjernes ved brug af gribekroge kastet fra en sikker afstand. 

En vigtig fordel er, at en improviseret forhugning hurtigt kan etableres i skovklædte områder. Det sker ganske enkelt ved at fælde en række træer, så de falder med toppen i retning mod fjenden. Et alternativ er at anvende sprængstof til at fælde træerne med. 

Selv om det sjældent anvendes af moderne konventionelle militære styrker indgår forhugning stadig i de officielle træningsmanualer i den amerikanske hær og marinekorps.

Eksterne kilder 
 Pamplin Historical Park & The National Museum of the Civil War Soldier  indeholder store og autentiske kopier af forhugning (abatis) brugt i den amerikanske borgerkrig.

Militær
Områdesikring
Jörgen Brink

Jörgen Brink (født 10. marts 1974 i Delsbo, Sverige) er en svensk langrendsudøver og skiskytte.

Resultater 
 Tre VM-bronze i 2003, Val di Fiemme, Italien.
 Tre sejre i Vasaløbet, 2010, 2011 og 2012.

Referencer

Eksterne henvisninger 

Langrendsløbere fra Sverige
Skiskytter fra Sverige
Langrendsløbere ved vinter-OL 2002
Langrendsløbere ved vinter-OL 2006
Steven Zaillian

Steven Zaillian (født 30. januar 1953) er en amerikansk manuskriptforfatter, filminstruktør og filmproducer. Han er grundlægger af filmproduktionsselskabet Film Rites. Han vandt en oscar for sit manuskript til Schindlers liste, og har været nomineret for Livet længe leve (1990), Gangs of New York (2002) og Moneyball (2011). 

Zaillian blev født i Fresno, Californien. Han gik på Sonoma State University, dimitterede fra San Francisco State University og bor i Los Angeles. Zaillian startede sin karriere med at redigere film, og fik sit gennebrud som manuskriptforfatter i 1985 med filmen Falken og snemanden. I 1993 instruerede han filmen Searching for Bobby Fischer. I 2011 skrev han manuskripterne til de 2 oscarnominerede film Moneyball og The Girl with the Dragon Tattoo.

Referencer

Eksterne Henvisninger 
 

Manuskriptforfattere fra USA
Filminstruktører fra USA
Filmproducere fra USA
Personer fra Californien